Document ID: 32004R1091

KOMISSION ASETUS (EY) N:o 1091/2004,
annettu 10 päivänä kesäkuuta 2004,
riisin interventiokeskusten määrittämisestä annetun asetuksen (EY) N:o 549/2000 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon neuvoston asetuksessa (EY) N:o 3072/95 (1) säädetyt riisin yhteistä markkinajärjestelyä koskevat yleiset säännöt ja erityisesti kyseisen asetuksen 8 artiklan,
sekä katsoo seuraavaa:
(1)
Riisin interventiokeskusten määrittämisestä 14 päivänä maaliskuuta 2000 annettuun komission asetukseen (EY) N:o 549/2000 (2) olisi sisällytettävä maininta Unkarin, joka on 1 päivänä toukokuuta 2004 liittyneistä uusista jäsenvaltioista ainoa riisintuottaja, riisin interventiokeskuksista. Kyseiseen mainintaan olisi sisällytettävä Unkarin riisin interventiokeskukset interventiotoimien toteuttamiseksi 10 päivästä toukokuuta 2004 alkaen komission asetuksen (EY) N:o 708/98 (3) mukaisesti.
(2)
Unkari on nimennyt kaksi riisin interventiokeskusta riisimarkkinoilla tehtäviä interventiotoimia varten.
(3)
Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan riisin interventiokeskusten määrittämisestä annetun komission asetuksen (EY) N:o 549/2000 liite seuraavasti:
Lisätään Unkari 6 kohdaksi seuraavasti:
”6. UNKARI
Alue
Keskuksen nimi
Ylä-Unkarin tasanko
Karcag
Ala-Unkarin tasanko
Szarvas”
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 10 päivästä toukokuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä kesäkuuta 2004.

Labels: 3
18
17